open-index/open-wikipedia-markdown huggingface dataset:
יחסי נורווגיה–צרפת

[ממוזער|שגרירות צרפת ב[אוסלו, נורווגיה]]
[ממוזער|מקום מגוריו של השגריר הנורווגי ב[פריז, צרפת]]
**יחסי נורווגיה–צרפת** הם יחסי החוץ בין צרפת לבין נורווגיה.

## סקירה כללית
שתי המדינות כוננו יחסים דיפלומטיים בשנת 1905, אחרי קבלת העצמאות של נורווגיה משוודיה.

שתי המדינות הם חברות מלאות של נאט"ו, ומועצת אירופה. ישנם כ-2,000 נורווגים שחיים בצרפת, ו-3,571 צרפתים שחיים בנורווגיה.

לשתי המדינות יש תביעות טריטוריאליות באנטארקטיקה, ושתי המדינות מכירות זו בתביעתה של זו, כמו גם בתביעות הממלכה המאוחדת, ניו זילנד ואוסטרליה.

## יחסים דיפלומטיים
צרפת מחזיקה בנורווגיה שגרירות באוסלו, ו-7 קונסוליות באלסונד, בברגן, בקירקנס, בנרוויק, בסטוונגר, בטרומסה, בטרונדהיים. מאידך, נורווגיה מחזיקה בצרפת שגרירות בפריז, ו-13 קונסוליות בבורדו, בולון סור מר, ברסט, קן, לה האבר, ליון, מרסיי, מונפלייה, ניס, רואן, סן מאלו, סטרסבור וטולוז.

## קישורים חיצוניים

## הערות שוליים

קטגוריה:קצרמר יחסי חוץ
סטפלון דון

**סטפאני אלן** (באנגלית: **Stephanie Allen**; נולדה ב-14 בדצמבר 1991), המוכרת בשם הבמה **סטפלון דון** (באנגלית: Stefflon Don), היא ראפרית, זמרת וכותבת שירים בריטית. פרצה לראשונה בבריטניה ב-2017 עם השירים "Instruction" ו-"Hurtin' Me".

## ביוגרפיה
סטפלון נולדה בברמינגהאם שבאנגליה. היא ממוצא ג'מייקני. כשהייתה בת 4, עברה עם משפחתה להולנד. בגיל 14 היא חזרה ללימודים בבית ספר בלונדון.

לפני שהחלה לעסוק במוזיקה, עבדה כמעצבת שיער וכמעצבת עוגות.

## קריירה
לפני שחתמה על חוזה תקליטים, שחררה מוזיקה באופן עצמאי ליוטיוב ושיתפה פעולה עם ראפרים רבים.

ב-2016 חתמה דון על חוזה תקליטים עם חברת יוניברסל מיוזיק והקימה חברת תקליטים עצמאית משלה בשם "V-IV London". בסוף השנה הוציאה לאור אלבום דיגיטלי ובו 11 רצועות הנקרא "Real Ting Mixtape". שלושה שירים מתוך האלבום פורסמו בערוץ ה-VEVO הרשמי שלה, עם קליפים. באותה השנה השתתפה בשיר של הזמר Jeremih הנקרא "London".

ב-2017 השתתפה סטפלון דון בשיר "Instruction" של המפיק הבריטי ג'קס ג'ונאס ושל הזמרת האמריקאית דמי לובאטו, השיר זכה להצלחה ובבריטניה השיר הגיע למקום 13 במצעד הסינגלים הבריטי. באותה השנה פרסמה את סינגל הבכורה שלה שהוא שיר הפריצה שלה בבריטניה, "Hurtin' Me" שהגיע למקום השביעי במצעד הסינגלים הבריטי והגיע למעמד זהב בבריטניה. בשיר מתארח הראפר האמריקאי פרנץ' מונטנה. באותה השנה זכתה בפרס "Best Female" בטקס פרסי MOBO של בריטניה. לאחר מכן השתתפה בשיר "Cigarette", של מייבל וריי. באותה השנה זכתה להשתתף בתוכנית "אפל מיוזיק: הבא".

ב-2018 הוציאה את הסינגל "Pretty Girl" המלווה בקליפ שצולם בכותלי בית הספר "היל מיל" בלונדון.

## קישורים חיצוניים

* 

## הערות שוליים

קטגוריה:ראפריות בריטיות
קטגוריה:זמרות-יוצרות בריטיות
קטגוריה:אנגלים ממוצא ג'מייקני
קטגוריה:בריטיות שנולדו ב-1991
קטגוריה:בריטים שנולדו ב-1991
לורנה ווטסון

**לורנה ווטסון** (באנגלית: **Lorna Watson**; נולדה ב-1977) היא קומיקאית, שחקנית ומנחת טלוויזיה אנגלייה.

## ביוגרפיה
ווטסון הייתה אחת המנחות של התוכנית "Spy School". היא שיחקה בתפקידים שונים בסדרת המערכונים "Rush Hour", ו-"The Wrong Door". יחד עם השותפה שלה אינגריד אוליבר הן כיכבו בסדרה "ווטסון ואוליבר". השתיים נפגשו בבית הספר לבנות טיפין בקינגסטון אפון תמז. עוד גילמה דמות בשם "Thingy" בפרק "fashion phonies" בסדרה לילדים "Hotel Trubble" של ערוץ CBBC. ווטסון הושפעה מתוכניות כגון "פרנץ' וסונדרס" ו"קטעים עם פרי ולורי". במרץ 2012 הופיעה בתוכנית "Let's Dance for Sport Relief" יחד עם אינגריד אוליבר, והן רקדו את מחול ה"בולרו" של טורוויל ודין Torvill and Dean.

ב-2013 גילמה ווטסון את הנזירה בוניפייס בפרק "The Bride of Christ" בסדרה "האב בראון", והשתתפה בתוכנית הבישול "The Great British Bake Off".

ב-2015 כיכבה בתפקיד בודיקיאה בפרק בסדרה "Horrible Histories".

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:תסריטאיות טלוויזיה בריטיות
קטגוריה:סופרות אנגליות
קטגוריה:מנחות טלוויזיה בריטיות
קטגוריה:קומיקאיות בריטיות
קטגוריה:בריטיות שנולדו ב-1977
קטגוריה:בריטים שנולדו ב-1977
טל ענבר

**טל ענבר** (נולד ב-19 בינואר 1969 בתל אביב-יפו) הוא מומחה בנושאי מדיניות תעופה, חלל וטילאות. היה ראש "המרכז לחקר החלל והכטב"ם", במכון פישר. ענבר נמנה עם מייסדי אגודת החלל הישראלית.

## ביוגרפיה
בוגר תואר ראשון במדע המדינה באוניברסיטת תל אביב ב-1997, ותואר שני בלימודי ביטחון באוניברסיטת תל אביב אותו סיים ב-2002. בשנת 2003 החל לעבוד במכון פישר למחקר אסטרטגי אוויר וחלל וב-2007 הפך לראש המרכז לחקר חלל וכטב"ם במכון, תפקיד אותו מילא עד לסגירת המכון בדצמבר 2018. בשנת 2006, היה ממקימי כנס החלל הבינלאומי על שם אילן רמון.

ענבר נחשב מומחה בתוכניות הטילים הבליסטיים של איראן וצפון קוריאה. הוא מעביר הדרכות ותדרוכים ביטחוניים, ואף העביר בעבר תדרוכים לקונגרס של ארצות הברית ותדרוכים בפורום מצומצם יותר של סנאטורים אמריקאים מטעם השדולה למען הגנה מטילים (Missile Defense Advocacy Alliance) כמו גם תדרוך בפני ועדות של הפרלמנט האירופאי.

ענבר גם מעביר קורסים והרצאות פתוחות בנושא, וכן הדרכות ותדרוכים ביטחוניים, וכן היה כותב קבוע בירחון המדע הפופולרי הישראלי "גלילאו". ענבר פרסם סדרת מאמרים על תוכנית החלל הישראלית ומרצה עליה באופן קבוע בכנס האווירונאוטי הבינלאומי (IAC) השנתי של הפדרציה הבינלאומית לאסטרונאוטיקה.

הוא מרצה קבוע בכנסים וסמינרים במוסדות וגופים שונים, כגון Milsatcom, אוניברסיטת תל אביב, בית הספר ללוחמה אווירית ופו"ם, התעשייה האווירית לישראל, ועוד.

משנת 2011 משמש כחבר מערכת המגזין העצמאי "ישראל דיפנס".

ענבר יועץ של סוכנות החלל הישראלית בנושאים שונים ועובד גם עם הענף לנושאים אסטרטגיים משרד החוץ.

במאי 2021 מונה לעמית מחקר של השדולה למען הגנה מטילים (MDAA).

## ספרים בעריכתו

## קישורים חיצוניים
* 

* 
* האדם בחלל, לכיתות ד'-ו', מטעם משרד החינוך, באתר Youtube
* אנליזות ביטחוניות של ענבר בנושא צפון קוריאה, באתר NKNews

* טל ענבר, באתר הידען

* Could Iran’s missiles carry nuclear warheads? An expert breaks down the threat

## הערות שוליים

קטגוריה:ישראל: תעופה
קטגוריה:בוגרי תיכון אליאנס (תל אביב)
קטגוריה:בוגרי אוניברסיטת תל אביב
קטגוריה:אנשי תוכנית החלל הישראלית
קטגוריה:ויקיפדים ישראלים
קטגוריה:ישראלים שנולדו ב-1969
פורד אלייט

**פורד אליט** (באנגלית: **Ford Elite**) היא מכונית סלון, בתצורת קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1974–1976 (יועד לצפון אמריקה), ובמקסיקו בין השנים 1977–1978.

בשנת 1974 הדגם היה קרוי "Gran Torino Elite".

יוצרו 366,500 יחידות. בשנת 1974 יוצרו 96,604 יחידות. בשנת 1975 יוצרו 123,475 יחידות. בשנת 1976 יוצרו 146,475 יחידות.

## מאפיינים
* הגה כוח
* בלמי דיסק (בלם קדמי – דיסק, בלם אחורי – תוף)
* מושבי ספסל בד
* גג ויניל
* מד לחץ שמן, מד טמפרטורת נוזל קירור
* בקרת שיוט
* מיזוג אוויר עם בקרה ידנית סטנדרטית
* מיזוג אוויר עם בקרת טמפרטורה אוטומטית (אופציונלי)
* צבע מתכתי זוהר (אופציונלי)

## תמונות

קובץ:1976 Ford Elite in Blue, right front side.jpg | פורד אליט
קובץ:Ford Elite.jpg |פורד אליט
קובץ:'74 Ford Elite Cobra (Auto classique Salaberry-De-Valleyfield '11).JPG | פורד אליט, שנת 1974


## ראו גם
* פורד
* פורד סטארלינר

## קישורים חיצוניים

* 
* 
* פורד אלייט- תמונות
## הערות שוליים

קטגוריה:מכוניות סלון
קטגוריה:מכוניות קופה
אלייט
קטגוריה:דגמי מכוניות שהושקו ב-1974
קטגוריה:מכוניות אמריקאיות
קטגוריה:כלי רכב המיוצרים במקסיקו
גז אינרטי

**גז אינרטי** הוא גז אשר בתנאים רגילים אינו עובר תגובה כימית, אינו דליק ואינו רעיל. רוב הגזים האציליים הם גזים אינרטיים.

גזים אינרטיים משמשים בדרך כלל למניעת תגובות כימיות לא רצויות כגון חימצון והידרוליזה, אשר מתרחשות עם החמצן והלחות שבאוויר, כשהגז האינרטי משמש לבידוד אזור התגובה מאוויר. יחד עם זה, האינרטיות היא יחסית כיוון שהתכונה תלויה בתנאים שבהם נמצא הגז.

הגזים הנפוצים ביותר לשימוש כגזים אינרטיים הם חנקן וארגון.

הנטייה לאי תגובתיות נובעת משלמות קליפת האלקטרונים החיצונית במולקולה של הגז.

גזים אינרטיים משמשים לעיתים קרובות לאריזת מזון, בפעולות ריתוך ובתעשיות כימיות לבידוד תהליכים עם פוטנציאל לדליקה ולפיצוץ, לבידוד חשמלי ועוד. 

גז אינרטי מעורב באופן עקיף תוך תהליכים כימיים מורכבים בהתפתחות החור באוזון בטרופוספרה. 

## הערות שוליים

אינרטי
מלקיניה גורנה

שמאל|ממוזער|250px|תחנת הרכבת במלקיניה גורנה אשר שימשה תחנת המעבר האחרונה בטרנספורטים למחנה ההשמדה טרבלינקה
**מָלְקֵינְיָה גוּרְנָה** (בפולנית: **Małkinia Górna**) הוא כפר בצפון-מזרח פולין, השוכן 103 קילומטרים צפונית-מזרחית לבירה ורשה, כקילומטר מגדות נהר הבוג המערבי. הכפר מצוי בשטח מחוז אוסטרוב מזובייצקה בפרובינציית מזוביה.

הכפר מצוי סמוך לצומת מסילות ברזל בין ורשה לביאליסטוק. במהלך מלחמת העולם השנייה שכן מחנה ההשמדה טרבלינקה בסמוך לכפר ותחנת הרכבת הסמוכה שימשה נקודת המתנה אחרונה של המגורשים בטרנספורטים השונים, לפני העברתם למחנה ההשמדה, תוך שהם כלואים בצפיפות בקרונות המשא.

בכפר נוסדה קהילה יהודית קטנה בשלהי המאה ה-19 וב-1921 מנתה 300 נפשות. עם תחילת מלחמת העולם השנייה נמלטו רבים מתושבי הקהילה לשטח הכיבוש הסובייטי.

## קישורים חיצוניים

* 
* 
* מאלקיניה גורנה באתר מרכז מורשת יהדות פולין

## הערות שוליים

קטגוריה:מזוביה: יישובים
מלקיניה גורנה
בנימין זאב (פירושונים)

יהודים רבים נקראים בשם **בנימין זאב**, על שם ברכת יעקב אבינו לבנו בנימין:  במדינות דוברות יידיש, יש גם שנקראו **בנימין וולף**.

קטגוריה:פירושון אישים
פורד סטארלינר

**פורד סטארלינר** (באנגלית: **Ford Starliner**) היא מכונית סלון, בתצורת הרדטופ, בסגנון קופה, 2 דלתות, אשר יוצרה על ידי קונצרן הרכב פורד בארצות הברית בין השנים 1960–1961.

בשנת 1960 יוצרו 68,641 יחידות, ובשנת 1961 יוצרו 29,669 יחידות.

## גלריה

קובץ:1961 Ford Galaxie Starliner coupe (6044907193).jpg |  פורד סטארלינר, שנת 1961
קובץ:1960 Ford Galaxie.jpg | פורד סטארלינר, שנת 1960
קובץ:1961 Ford Galaxie Starliner coupe (6045460156).jpg | מנוע פורד סטארלינר, שנת 1961
קובץ:1960 Ford Galaxie Starliner.jpg | פורד סטארלינר, שנת 1960
קובץ:StarlinerMarconiMuseum.jpg | פורד סטארלינר
קובץ:1961 Ford Starliner.jpg  | פורד סטארלינר, שנת 1961


## ראו גם
* פורד
* פורד Elite

## לקריאה נוספת
* פורד סטארלינר, שנת 1961 (bringatrailer.com/2013/04/17/manual-muscle-1961-ford-starliner)

## קישורים חיצוניים

* 
* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קבריולה
סטארלינר
קטגוריה:דגמי מכוניות שהושקו ב-1960
קטגוריה:מכוניות אמריקאיות
אבריאל

קטגוריה:שמות משפחה עבריים
קטגוריה:שמות פרטיים עבריים לגברים
קטגוריה:שמות פרטיים תאופורים
בן הורוביץ

**בנימין "בן" אברהם** **הורוביץ** (באנגלית: **Benjamin Abraham** "Ben" **Horowitz**, נולד ב-13 ביוני 1966) הוא יזם, משקיע הון סיכון וסופר יהודי-אמריקאי.

## ביוגרפיה
הורוביץ הוא בנו של דייוויד הורוביץ.

לאחר תואר ראשון במדעי המחשב באוניברסיטת קולומביה ותואר שני במדעי המחשב באוניברסיטת קליפורניה בלוס אנג'לס, הצטרף בשנת 1990 לחברת סיליקון גרפיקס כמתכנת. ב-1995 הצטרף אל חברת נטסקייפ שפיתחה דפדפן לאינטרנט. החברה ידעה עליות ומורדות בעקבות מלחמת הדפדפנים וב-1998 נמכרה לחברת AOL, שם שימש הורוביץ כמנהל חטיבה. ב-1999 הקים יחד עם מארק אנדריסן את חברת Loudcloud, מחלוצות מחשוב הענן. החברה הונפקה בבורסה ולאחר מכן התפצלה כאשר החלק הממוקד בשירותי תשתית נמכר והשאר הפך לחברה חדשה שהתמקדה בכלים לניהול תפעול תשתיות תוכנה, Opsware. חברה זו נמכרה ל-HP ב-2007 בכ-1.6 מיליארד דולר במזומן
בשנת 2009 הורוביץ ייסד את קרן ההון סיכון אנדריסן הורוביץ (יחד עם מארק אנדריסן), שהיא מהגדולות ביותר בעמק הסיליקון.

הורוביץ הוא מחבר הספר: "The Hard Thing About Hard Things: Building a Business When There Are No Easy Answers". בספר, שפורסם ב-2014 בהוצאת הרפר קולינס, הורוביץ מציע ייעוץ והדרכה בנושא יזמות והקמה של חברות הזנק.

## משפחה
בן נשוי, אב לשלושה ילדים ומתגורר באת'רטון, קליפורניה.

## קישורים חיצוניים

## הערות שוליים

קטגוריה:משקיעי הון סיכון אמריקאים
קטגוריה:משקיעי הון סיכון יהודים
קטגוריה:בלוגרים יהודים
קטגוריה:בלוגרים אמריקאים
קטגוריה:מהנדסים יהודים אמריקאים
קטגוריה:בוגרי אוניברסיטת קולומביה
קטגוריה:בוגרי אוניברסיטת קליפורניה בלוס אנג'לס
קטגוריה:נדבנים יהודים אמריקאים
קטגוריה:מיליארדרים יהודים אמריקאים
קטגוריה:אמריקאים שנולדו ב-1966
ברנהרד, מרקיז באדן

**ברנהרד, מרקיז באדן** (בגרמנית: **Bernhard Max Friedrich August Gustav Louis Kraft Prinz und Markgraf von Baden**; נולד ב-27 במאי 1970), הוא ראש בית צרינגן, בנו של מקסימיליאן, מרקיז באדן.

## ביוגרפיה
ברנהרד נולד בזאלם ב-27 במאי 1970, למקסימיליאן, מרקיז באדן ולולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם. אביו מקסימיליאן הוא אחיינו של הנסיך פיליפ, דוכס אדינבורו ובן דודו של צ'ארלס השלישי, מלך הממלכה המאוחדת, וברנהרד הוא בן דוד שני של ויליאם, נסיך ויילס והנסיך הארי, דוכס סאסקס.

בשנות ה-90 נקלעו עסקי המשפחה לקשיים, וברנהרד, שהיה בעל תואר במנהל עסקים ומשפטים, היה ממונה על מכירת טירת אברשטיין, הטירה החדשה ומנזר זאלם.

לאחר המכירה של הטירות, נשארה בבעלות המשפחה רק טירת שטאופנברג עם יקבים הקשורים למשפחה. מאז 2003 ברנהרד הוא נשיא המועדון הבינלאומי E.V., אשר אירח את המירוץ הבינלאומי גאלופ באדן באדן באינפצהיים עד פשיטת הרגל שלו בשנת 2009.

ברנהרד הפך ידוע לציבור הרחב בשנת 2006, כאשר נמסר בתקשורת כי מדינת באדן-וירטמברג מתכננת למכור חלקים מאוסף כתבי היד של ספריית באדן בהיקף של 70 מיליון אירו, על מנת לממן את שימור נכסי בית באדן.

בשנת 1998 מונה ברנהרד על ידי אביו לממונה על ההון המשפחתי, ומאז הוא מנהל את עסקי המשפחה. הוא מנהל יערנות מודרנית עם מגוון אקולוגי, והוא מעורב בניהול אזור היין של באדן, לשימור מגוון ענבים.

ב-29 בדצמבר 2022, לאחר מות אביו, הפך ברנהרד לראש בית צרינגן.

## משפחתו
ב-22 ביוני 2001 התחתן ברנהרד עם סטפני אן קאול, בתם של כריסטיאן קאול והנלורה של, ממנה נולדו לו 3 ילדים:
* לאופולד, נסיך באדן (נולד ב-2002)
* פרידריך, נסיך באדן (נולד ב-2004)
* קרל וילהלם, נסיך באדן (נולד ב-2006)

## אילן יוחסין

## קישורים חיצוניים

קטגוריה:בית צרינגן
קטגוריה:נסיכים גרמנים
קטגוריה:גרמנים שנולדו ב-1970
עמנואל, נסיך הכתר של זאלם-זאלם

**עמנואל, נסיך הכתר של זאלם-זאלם** (בגרמנית: **Emanuel zu Salm-Salm**; 30 בנובמבר 1871 – 19 באוגוסט 1916), היה חתנו של הארכידוכס פרידריך, דוכס טשן.

## ביוגרפיה
עמנואל נולד במינסטר ב-30 בנובמבר 1871, לאלפרד, נסיך זאלם-זאלם השביעי ולרוזה, רוזנת ליצוב, בתם של פרנץ, רוזן ליצוב והנרייטה סימור.

ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים.

עמנואל שירת בצבא הפרוסי, והיה קצין בחיל המשמר. במהלך מלחמת העולם הראשונה שירת עמנואל בארמיית הדרום, תחת פיקודו של פליקס פון בותמר. במהלך מתקפת ברוסילוב נפגע עמנואל מרסיסים בראשו, ולמחרת ב-19 באוגוסט 1916 הוא מת מפצעיו בבית חולים צבאי בפינסק.

## משפחתו
ב-10 במאי 1902 התחתן עמנואל עם מריה כריסטינה, ארכידוכסית אוסטריה, בתם של הארכידוכס פרידריך, דוכס טשן ואיזבלה, נסיכת קרוי, ממנה נולדו לו 5 ילדים:
* איזבל, נסיכת זאלם-זאלם (1903–2009), התחתנה עם פליקס, ברון לואה
* רוזמרי, נסיכת זאלם-זאלם (1904–2001), התחתנה עם הוברט סלבטור, ארכידוכס אוסטריה
* ניקולאוס לאופולד, נסיך זאלם-זאלם השמיני (1906–1988)
* ססיליה, נסיכת זאלם-זאלם (1911–1991), התחתנה עם פרנץ יוזף, נסיך זאלם-ריפרשידט-קראוטהיים ודייק
* פרנץ, נסיך זאלם-זאלם (1912–1917)

## אילן יוחסין

## קישורים חיצוניים

* עמנואל, נסיך הכתר של זאלם-זאלם 
* 

קטגוריה:נסיכים גרמנים
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם הראשונה
קטגוריה:ילידי 1871

קטגוריה:נפטרים ב-1916
יחסי אורוגוואי–גרמניה

**יחסי אורוגוואי–גרמניה** הם היחסים הדו-צדדיים בין **[[אורוגוואי|הרפובליקה המזרחית של אורוגוואי]]** לבין **[[גרמניה|הרפובליקה הפדרלית של גרמניה]]**.

## היסטוריה
בשנת 1935, אורוגוואי הציעה לקלוט יהודים מגרמניה.

במהלך מלחמת העולם השנייה, אורוגוואי הייתה אויבת של גרמניה הנאצית. בשנת 1940, גרמניה הנאצית איימה לנתק את יחסיה עם אורוגוואי ובשנת 1942, אורוגוואי ניתקה את יחסיה עם גרמניה הנאצית.

לאחר מלחמת העולם השנייה, אורוגוואי כוננה יחסים עם גרמניה המערבית וגרמניה המזרחית.

באוקטובר 2011, נשיא אורוגוואי חוסה מוחיקה ביקור רשמי בגרמניה.

## סחר
הייצוא מאורוגוואי לגרמניה עמד בשנת 2009, על כ-205 מיליון אירו, ואלו הייצוא מגרמניה לאורוגוואי עמד באותה שנה על כ-133 מיליון אירו.

## יחסים דיפלומטים
לאורוגוואי יש שגרירות בברלין, קונסוליה כללית בהמבורג ו-6 קונסוליות כבוד נוספות בגרמניה. לעומת זאת, גרמניה מחזיקה בשגרירות במונטווידאו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי סן מרינו – קפריסין

**יחסי סן מרינו-קפריסין** הם היחסים הדיפלומטיים שבין **[[סן מרינו|הרפובליקה המרוממת של סן מרינו]]** לבין **[[קפריסין|רפובליקת קפריסין]]**.

## היסטוריה
המגעים הראשונים שבין סן מרינו לבין קפריסין היו בשנות השמונים של המאה העשרים והיחסים הדיפלומטיים הין שתי המדינות כוננו ב-29 בנובמבר 1985 בהסכם שנחתם בסן מרינו העיר, סן מרינו. ב-10 בנובמבר 2005 נחתם תזכיר התייעצויות בין משרד החוץ הקפריסאי ולבין מזכירות משרד החוץ של הרפובליקה של סן מרינו בניקוסיה, קפריסין.

ב-13 בספטמבר 2006 נחתם בין שתי הרפובליקות הסכם בנוגע לעידוד השקעות במדינה השנייה ועיגונן על ידי הממשלות. ב-27 באפריל 2007 נחתמה אמנה למניעת כפל מס בין הרפובליקה של קפריסין לבין הרפובליקה של סן מרינו. ב-28 ביולי 2011 נחתמה אמנה לעידוד תיירות למדינה השנייה מצד שתי המדינות.

## ייצוג
* סן מרינו אינה מיוצגת בקפריסין בדרג השגרירות. קפריסין מיוצגת בסן מרינו בדרג הקונסולרי באמצעות קונסוליה רשמית שהיא מחזיקה בלימסול.
* קפריסין אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה בסן מרינו היא שגרירותה הרשמית ברומא, בירת איטליה.

## קישורים חיצוניים
* SAN MARINO - Agreements

## הערות שוליים

קטגוריה:ערכים ללא קטגוריות פיזיות - יחסי חוץ
סטודיבייקר סטארליט

**סטודיבייקר סטארליט** (באנגלית: **Studebaker Starlight**) היא מכונית סלון, בתצורת קופה, 2 דלתות, אשר יוצרה על ידי יצרנית כלי הרכב האמריקאית, "סטודיבייקר" בין השנים 1947–1952. 

מנהלת החברה ופסי הייצור היו בסאות בנד ובאינדיאנה.

מחיר דגם "סטודיבייקר סטארליט" (דגם בסיסי) בשנת 1947, עמד על 1,756 דולר.

## סטודיבייקר סטארליט

* דגם קופה 
* 2 דלתות
* 5 מושבים
*  שני החלונות צדדים מופרדים מהחלון האחורי על ידי תמיכת הגג. הגג מעוגל בחלקו האחורי, עם מערכת חלון עוטפת, שסיפקה אפקט פנורמי, החלון המעוגל הושג עם ארבעה לוחות זכוכית קבועים.  הגג נתמך על ידי שני עמודים רחבים (המכונים לעיתים עמודות "B").

## תמונות

קובץ:NK-10-92 Studebaker.jpg | סטודיבייקר סטארליט
קובץ:1951 Studebaker Champion Starlight coupe (12404302195).jpg | סטודיבייקר סטארליט, שנת 1951
קובץ:51StudeStar.jpg | סטודיבייקר סטארליט, שנת 1951
קובץ:1952 Studebaker Commander Starliner Hardtop Coupe - rvl (5446952843).jpg | סטודיבייקר סטארליט, דגם "Commander Starliner Hardtop Coupe" שנת 1952


## ראו גם

## לקריאה נוספת
*  סטודיבייקר סטארליט - תמונות

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:מכוניות סלון
קטגוריה:דגמי מכוניות שהושקו ב-1947
סטארליט
קטגוריה:מכוניות אמריקאיות
קטגוריה:כלי רכב המיוצרים באוסטרליה
מוריס רפאל כהן

**מוריס (משה) רפאל כהן** (בבלארוסית: **Моррис Рафаэль Коэн** , 25 ביולי 1880 – 28 בינואר 1947) היה פילוסוף, עורך דין, ומשפטן יהודי-אמריקאי. הגותו שילבה פרגמטיזם עם פוזיטיביזם לוגי.

## ביוגרפיה
כהן נולד במינסק, בלארוס (אז באימפריה הרוסית), לבסי (פרפל) ואברהם מרדכי כהן. בגיל 12 הוא עבר עם משפחתו לניו יורק. הוא למד בהסיטי קולג' של ניו יורק ולאחר מכן באוניברסיטת הרווארד, שם למד אצל יאשיהו רויס, ויליאם ג'יימס, והוגו מינסטרברג. בשנת 1906 הוא הגיש את עבודת הדוקטורט שלו באוניברסיטת הרווארד.

כהן שימש כפרופסור לפילוסופיה בסיטי קולג' של ניו יורק מ-1912 עד 1938. הוא גם לימד משפטים בסיטי קולג' ובאוניברסיטת שיקגו בין השנים 1938–1941, נתן קורסים בבית הספר החדש למחקר חברתי, והרצה לפילוסופיה ולמשפטים באוניברסיטאות קולומביה, קורנל, הרווארד, סטנפורד, ייל, ואוניברסיטאות אחרות.

כהן נודע כפרופסור חריף, בעל ידע אנציקלופדי רחב, ובעל יכולת להפריך תאוריות פילוסופיות. "הוא יכול היה להפריך טיעונים בצורה הרסנית ומבדרת ביותר; אבל ... היה לו מסר חיובי משלו", אמר עליו הפילוסוף האמריקאי רוברט האצ'ינס. הפילוסוף הבריטי ברטרנד ראסל אמר על כהן כי הוא היה המוח המקורי ביותר בפילוסופיה האמריקאית העכשווית.

כהן עזר לסיטי קולג' של ניו יורק לקבל את התואר "הרווארד של הפרולטריון", אולי יותר מכל חבר סגל אחר. ספריית המכללה קרויה על שמו. כהן היה תומך נלהב של הליברליזם, והתנגד ללֵסֵה-פֵר ולכלכלת שוק. הוא גם הגן על הדמוקרטיה הליברלית וכתב כתבי אישום של הפאשיזם והקומוניזם כאחד.

לכהן היו שני ילדים, פליקס כהן וליאונורה כהן-רוזנפלד.

הוא נפטר ב-28 בינואר 1947. מודעת אבל בניו יורק טיימס ציינה כי זמן רב לפני מותו, הפך כהן ל"דמות אגדית כמעט בפילוסופיה האמריקאית, חינוך המסורת הליברלית".
ב -3 במאי 1953, ספריית סיטי קולג' של ניו יורק נקראה על שמו.

## עבודות עיקריות

* *Reason and Nature* (1931, rev. 1953), his major philosophical work.
* *Law and the Social Order* (1933)
* *An Introduction to Logic and the Scientific Method*, with Ernest Nagel (1934)
* *The Faith of a Liberal* (1945)
* *A Preface to Logic* (1945)
* *The Meaning of Human History* (1947)

יצירות שפורסמו לאחר מותו:
* *A Dreamer's Journey* (1949), his autobiography.
* *Reason and Law* (1950)
* *American Thought, a Critical Sketch* (1954)


## קישורים חיצוניים

* 
* 

## הערות שוליים

קטגוריה:יהודים שהיגרו מרוסיה לארצות הברית
קטגוריה:פילוסופים יהודים אמריקאים
קטגוריה:עורכי דין יהודים אמריקאים
קטגוריה:בוגרי הסיטי קולג' של ניו יורק
קטגוריה:בעלי תואר דוקטור מאוניברסיטת הרווארד
קטגוריה:סגל אוניברסיטת קורנל
קטגוריה:סגל אוניברסיטת הרווארד
קטגוריה:אמריקאים שנולדו ב-1880
קטגוריה:אמריקאים שנפטרו ב-1947
יחסי ארצות הברית – ברבדוס

יחסי ארצות הברית וברבדוס היו לבביים, מאז ברבדוס קיבלה את עצמאותה בשנת 1966. ארצות הברית תמכה במאמצי ממשלת ברבדוס להרחיב את הבסיס הכלכלי של המדינה, ולהעלות את רמת החיים של תושביה. ברבדוס היא הנהנית של יוזמת אגן האיים הקריביים האמריקנית. הסיוע מועבר בעיקר באמצעות סוכנויות כגון הבנק הבין-אמריקאי לפיתוח והבנק העולמי, כמו גם הסוכנות האמריקנית לפיתוח בינלאומי (USAID) שיש לה סניף בברידג'טאון.

## היסטוריה
בתחילת המאה ה-17 החלו הגירה בקנה מידה גדול מברבדוס לפרובינציית קרוליינה, והפכו לתיישבים הראשונים באותן מדינות.

ההתנחלות האנגלית הראשונה בדרום קרוליינה נעשתה בשנת 1670, כאשר 3 ספינות של מהגרים מברבדוס הפליגו במעלה הנהר אשלי. הספינה הראשונה הייתה קרוליינה, והיא עגנה באפריל 1670, וזמן קצר לאחר מכן הגיעו גם הספינות פורט רויאל ושלושת האחים. שלוש הספינות הללו עזבו את ברבדוס עם 150 איש על הסיפון; שניים מתו בדרך. המתיישבים הקימו אוהלים על גדות הנהר ובנו עיר, שכבר נעלמה לחלוטין. עשר שנים מאוחר יותר, בשנת 1680, נוסדה העיר צ'ארלסטאון, אשר מאוחר יותר שונה שמה לצ'ארלסטון. בשנת 1751 ביקר ג'ורג' וושינגטון בברבדוס, והקים שם בית שנשאר עד ימינו.

ממשלת ארצות הברית מיוצגת בברבדוס מאז 1923. בין השנים 1956–1978, ארצות הברית סחרה בנשק כימי בברבדוס.

בשנים 1993–1994 ברבדוס שקלה להצטרף להסכם הסחר החופשי של צפון אמריקה (NAFTA). עם זאת, בשנת 1996 ההצעה נדחתה לטובת כניסה לאזור הסחר החופשי של האמריקות (FTAA).https://web.archive.org/web/20100513023433/http://actrav.itcilo.org/actrav-english/telearn/global/ilo/blokit/carire.htm

במאי 1997 אירח ראש ממשלת ברבדוס אואן ארתור את נשיא ארצות הברית ביל קלינטון ו-14 מנהיגים אחרים מהקריביים במפגש פסגה אזורי בברידג'טאון. הוועידה חיזקה את בסיס שיתוף הפעולה האזורי על צדק, לחימה בסמים, ובעיות מימון ופיתוח המסחר.

ברבדוס מקבלת סיוע ללחימה בסמים, והיא נהנית מתמיכת הצבא האמריקני בפעילויות של סיוע הומניטרי ותוכניות פיתוח.

## יחסים דיפלומטיים
ברבדוס מחזיקה בארצות הברית שגרירות בוושינגטון די. סי. ו-11 קונסוליות באטלנטה, צ'ארלסטון, שיקגו, דטרויט, יוסטון, לואיוויל, מיאמי, ניו אורלינס, ניו יורק, פורטלנד וסן פרנסיסקו, ואילו ארצות הברית מחזיקה בברבדוס שגרירות בברידג'טאון בלבד.

## קישורים חיצוניים

* ההיסטוריה של יחסי ארצות הברית–ברבדוס
* שגרירות ארצות הברית בברבדוס ובמזרח הקריביים

## הערות שוליים

קטגוריה:ערכים ללא קטגוריות פיזיות - יחסי חוץ
עבראש בופאלו

**עַבְרֹאשׁ בופאלו** (שם מדעי: *Bucephala albeola*) הוא מין של ברווז מהסוג עבראש המצוי בחופים ובימים שליד אמריקה הצפונית ומערב אירופה. העבראש קיבל את שמו מראשו הרחב המזכיר מראה של תאו. ברווז זה והשרשיר הם הקטנים בברווזי אמריקה.

אורכו של הברווז 32–40 ס"מ ומשקלו 270–550 גרם. הזכר בעל ראש ירוק וסגול והעורף הגדול וה"כיפה" בצבע לבן. המקור אפור הכנפיים והזנב שחורים ושאר הגוף לבן. הנקבות קטנות מהזכרים ואפורות כמעט לגמרי למעט פס לבן על הלחי וכיפה וכנפיים שחורות.

אלו ברווזים המותאמים לחיי ים ורק לעיתים נדירות מצויים על היבשה. באמריקה הצפונית מוצאים אותם גם בבריכות ואגמים סביב הטייגה.

הוא ניזון בעיקר מחרקים מימיים או בים מסרטנים ורכיכות. הוא ניזון מדגים קטנים, ביצי דגים וצמחייה מיימית.

בניגוד לרוב הברווזים, העבראש הוא עוף מונוגומי המקנן בעצים.

## קישורים חיצוניים

* 

## הערות שוליים


קובץ:Bucephala-albeola-007.jpg|עבראש זכר
קובץ:Bufflehead Spring Showings (8600828909).jpg
קובץ:Bucephala albeola -San Luis Obispo, California, USA -flying-8.jpg
Bucephala albeola MHNT.ZOO.2010.11.17.1.jpg |Museum specimen


קטגוריה:טקסונים שתוארו בידי קארולוס לינאוס
קטגוריה:ברווזי ים
קטגוריה:ארצות הברית: עופות
קטגוריה:בעלי חיים שתוארו ב-1758
המלחמה העות'מאנית-רוסית (1686–1700)

**המלחמה הרוסית-עות'מאנית 1686–1700** הייתה חלק מהמאמץ הכלל אירופי נגד האימפריה העות'מאנית, הידוע בתור המלחמה הטורקית הגדולה. זו הייתה המלחמה השלישית בהיסטוריה של מלחמות רוסיה-טורקיה.

המלחמה החלה לאחר שרוסיה הצארית הצטרפה לקואליציה האירופית האנטי-טורקית (ממלכת הבסבורג, האיחוד הפולני–ליטאי, וונציה) בשנת 1686, אחרי שפולין הסכימה להכיר בחוזה השלום הנצחי בשליטה הרוסית על קייב ועל אוקראינה של הגדה השמאלית.

## המלחמה
במהלך המלחמה לחם הצבא הרוסי במערכת קרים בשנים 1687–1689 שהסתיימה בתבוסה רוסית. למרות הכישלונות האלו, פתחה רוסיה במערכות אזוב בשנים 1695 ו-1696, ולאחר מצור ממושך כבשה בהצלחה את מבצר אזוב בשנת 1696.

## הסכם השלום
לאור ההכנות למלחמה נגד האימפריה השוודית, חתם הצאר הרוסי פיוטר הגדול על הסכם קרלוביץ עם האימפריה העות'מאנית ב-1699. לאחר מכן באמנת קונסטנטינופול ב-1700, ויתרו העות'מאנים על אזוב, מבצר טגנרוג, פאבלובסק ומיוס לרוסיה ואף החזירו את כל שבויי המלחמה. הצאר גם אישר כי הקוזאקים הכפופים לו, לא יתקפו את העות'מאנים, ואילו הסולטן אישר כי הטטרים של קרים, לא יתקפו את הרוסים.

## קישורים חיצוניים

## הערות שוליים

1686
מלחמה עות'מאנית-רוסית 1686
Galpin GTR1

**Galpin GTR1** היא דגם של מכוניות-על בתצורת ספורט, 2 דלתות, 2 מושבים, אשר מיוצרת משנת 2013 ועד היום, על ידי **Galpin Auto Sports** האמריקאי, בפרויקט משותף עם קונצרן הרכב פורד.

דגם "Galpin GTR1" מבוסס על דגם הספורט פורד GT.

דגם "Galpin GTR1" קרוי גם "Galpin Ford GTR1".

מחיר דגם "Galpin GTR1" עומד על 1,024,000 דולר.

## מאפיינים
* דגם ה- "Galpin GTR1" הוצג לראשונה בפברואר 2013 ב"Pebble Beach", קליפורניה, ארצות הברית
* מיוצרים 6–18 יחידות לשנה (לפי דרישה)
* 2 מושבים
* מרכב הדגם בנוי מ-סיבי פחם ואלומיניום
* תאוצת הדגם מ-0 - 60 מייל (96.56 קמ"ש) - 3.1 שניות
* צמיגים: פירלי סוג "Pirelli P-Zero"

## ראו גם
* מכונית-על
* פורד
* פורד GT

## קישורים חיצוניים

* 
* 
* 

## הערות שוליים

קטגוריה:מכוניות ספורט
קטגוריה:מכוניות על
קטגוריה:מכוניות אמריקאיות
קטגוריה:דגמי מכוניות שהושקו ב-2013
קטגוריה:מכוניות עשויות סיבי פחמן
קטגוריה:רכבי פורד
קטגוריה:מכוניות מנוע מרכזי
רכס פאנין

**רכס פאנין** (באנגלית: **Fannin Range**) הוא רכס הרים הנמצא בין נהר סיימור ונהר אינדיין ארם. הרכס הוא אחד מהרכסים הפסיפיים של הרי החוף של פרובינציית קולומביה הבריטית שבקנדה.

שטחו של הרכס 213 קמ"ר ושיא גובהו (הר בישוף) מגיע לגובה של 1,509 מטרים מעל פני הים. קצהו הדרומי של הרכס מגיע סמוך לעיר ונקובר, ובשל כך הוא אתר טיולים פופולרי לתושבי האזור.

ברכס מצויים הר סימור, הר בישוף והר אלסיי.

## היסטוריה ומקור השם
שמו של הרכס ניתן לו רשמית ב-15 ביולי 1982.
## קישורים חיצוניים
* רכס פאנין באתר ממשלת קנדה
* מדע גאוגרפי - תיאור רכס פאנין
* רכס פאנין באתר peakbagger
* תצלום לוויין של רכס פאנין
* מידע גאוגרפי ותיאור רכס פאנין
* רכס פאנין באתר summitsearch
## הערות שוליים

פאנין
הר ליסטר

**הר ליסטר** (באנגלית: **Mount Lister**) הוא הר גבוה, שגובהו 4,025 מטרים מעל פני הים, והוא הגבוה בהרי רכס החברה המלכותית, בארץ ויקטוריה שבאנטארקטיקה.

## היסטוריה ומקור השם
ההר התגלה על ידי משלחת דיסקברי (אשר פעלה בין השנים 1901-1904) ההר נקרא על שם ג'וזף ליסטר, שכיהן כנשיא החברה המלכותית בין השנים 1895-1900.

## קישורים חיצוניים

* הר ליסטר באתר הסקר הגאולוגי של ארצות הברית
* תחזית מזג אוויר עדכנית להר ליסטר (לפי גבהים)
* תצלום לוויין של הר ליסטר
* הר ליסטר באתר peakbagger

## הערות שוליים

ליסטר
ג'רמי האנט

**ג'רמי ריצ'רד סטרינשם האנט** (באנגלית: **Jeremy Richard Streynsham Hunt**; נולד ב-1 בנובמבר 1966) הוא פוליטיקאי בריטי חבר המפלגה השמרנית, שכיהן כשר האוצר של בריטניה מאז אוקטובר 2022 עד יולי 2024. מכהן כנציג מחוז גודאלמינג והאש בבית הנבחרים וכיו"ר ועדת הבריאות והטיפול הסוציאלי. כיהן כשר החוץ ושר הבריאות בקבינט ממשלת בריטניה.

## ביוגרפיה
האנט נולד בלונדון וגדל בסארי. אביו, סר ניקולאס האנט, שירת כאדמירל בצי המלכותי.

הוא סיים בהצטיינות תואר ראשון בפוליטיקה, פילוסופיה וכלכלה מאוניברסיטת אוקספורד. בתקופת לימודיו כיהן כנשיא תא הסטודנטים של המפלגה השמרנית. לאחר הלימודים עבד בחברת ייעוץ ולימד אנגלית במשך שנתיים ביפן. בשובו לבריטניה הקים חברת הוצאה לאור של תכנים חינוכיים בשם "Hotcourses" שהתפתחה למובילה בתחומה בתחום המדריכים ללימודים בקולג'.

במאי 2005 נבחר לנציג מחוז דרום-מערב סארי בבית הנבחרים הבריטי. בשנים 2007–2010 כיהן בממשלת הצללים של דייוויד קמרון כשר התרבות, הספורט והתקשורת. בבחירות הכלליות בבריטניה 2010 נבחר לתקופת כהונה נוספת, ובעקבות ניצחון המפלגה השמרנית, מונה במאי 2010 לשר התרבות, התקשורת והספורט בקבינט של קמרון, והיה אחראי גם להכנות לקראת אולימפיאדת לונדון (2012) ולמשחקים הפאראלימפיים.

בספטמבר 2012 מונה לשר הבריאות בקבינט של קמרון. הוא נבחר מאז פעמיים נוספות לפרלמנט, והמשיך לכהן כשר הבריאות גם בקבינט של תרזה מיי. בינואר 2018 הורחב תפקידו לשר הבריאות והטיפול הסוציאלי. תקופת כהונתו כשר הבריאות הייתה הממושכת ביותר בתולדות הממלכה המאוחדת.

ב-9 ביולי 2018 מונה לשר החוץ במקום בוריס ג'ונסון, שהתפטר על רקע המשא ומתן על הברקזיט. האנט התמודד על ראשות המפלגה השמרנית, הוא הגיע לגמר מול בוריס ג'ונסון שגבר עליו בבחירות בקרב חברי המפלגה.

בינואר 2020 מונה ליו"ר ועדת הבריאות והטיפול הסוציאלי בבית הנבחרים.

ביולי 2022 התמודד בבחירות לראשות המפלגה השמרנית במקומו של ג'ונסון שהתפטר. הוא הודח בסיבוב הראשון.

לאחר מינויו לתפקיד שר האוצר באוקטובר 2022, ביטל כמעט את כל קיצוצי המס בתוכנית הכלכלית שהציג קודמו בתפקיד, קוואזי קווארטנג. התכנית הובילה לטלטלה בשווקים הפיננסיים ולביקורת ציבורית וגרמה לפיטוריו של קווארטנג.

בנובמבר 2022, הציג תקציב צנע לממלכה שכלל העלאת מיסים וקיצוצים. הממלכה התמודדה באותה העת עם אינפלציה ומיתון.

האנט נשוי ללוסיה, ילידת שיאן שבסין, והם הורים לבן ושתי בנות.

## קישורים חיצוניים

* 

* אתר הבחירות של ג'רמי האנט
* ג'רמי האנט באתר הפרלמנט הבריטי
* 
* 

## הערות שוליים

קטגוריה:שרי האוצר של בריטניה
קטגוריה:שרי התרבות, התקשורת והספורט של בריטניה
קטגוריה:חברי המפלגה השמרנית (הממלכה המאוחדת)
קטגוריה:שרי הבריאות של בריטניה
קטגוריה:שרי החוץ של בריטניה
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (2010–2015)
קטגוריה:חברי הפרלמנט של הממלכה המאוחדת (2015–2017)
קטגוריה:חברי הפרלמנט של הממלכה המאוחדת (2017–2019)
קטגוריה:חברי הפרלמנט של הממלכה המאוחדת (2019–2024)
קטגוריה:חברי הפרלמנט של הממלכה המאוחדת (מאז 2024)
קטגוריה:בריטים שנולדו ב-1966
Art Pictures Studio

**Art Pictures Studio** (ברוסית: **Арт Пикчерс Студио**) הוא שמה של חברת הפקות קולנוע רוסית הפועלת הן בשוק המקומי והן בשוק הבינלאומי. החברה נוסדה בשנת 1992 על ידי פיודור בונדרצ'וק ודמיטרי רודובסקי.

## היסטוריה
קבוצת אמנות ההפקה (Art Pictures Group, באנגלית) הוקם על ידי פיודור בונדרצ'וק, סרגיי קוז'בניקוב וסטפן מיכאלקוב בשנת 1992 בתור החברה הפרטית הראשונה ברוסיה להפקת וידאו קליפים.

בשנת 1993 החברה הפיקה גם פרסומות שונות. בשנת 2002 החברה החלה בהפקת סרטי קולנוע באורך מלא. הסרט הראשון היה הסרט "בתנועה" בבימויו של פיליפ יאנקובסקי, בשיתוף פעולה עם חברת Non-stop Production.

בשנת 2006 פיודור בונדרצ'וק והמפיק דמיטרי רודובסקי ארגנו מחדש את החברה והיא שינתה את שמה ל-Art Pictures Studio והתמקדה בהפקה ובהפצת סרטי קולנוע, הפקת סדרות טלוויזיה וסרטוני מוזיקה. בשנת 2009 בונדרצ'וק הקים את חברת ההפצה Art Pictures Media, שגם אחראית להפצת סרטים עצמאיים מערביים בשטחי רוסיה.

בשנת 2019 החברה חתמה על הסכם שיתוף פעולה עם אולפני הקולנוע Vodorod Film והפכה לחלק מקונגלומרט המדיה NMG.

## פילמוגרפיה

## קישורים חיצוניים
* 

* ערוץ היוטיוב הרשמי

קטגוריה:אולפני קולנוע
קטגוריה:חברות רוסיות להפקת סרטים
ביינאו

**ביינאו** (בקזחית וברוסית: **Бейнеу**) היא עיר במחוז מנגוסטאו שבמערב קזחסטן. לפי אומדן רשמי מתאריך 1 בינואר 2023, התגוררו בעיר 57,682 בני אדם. בעיירה קיימים שדות להפקת נפט וגז, תחנת רכבת אזורית וכמו כן קיים נמל דייג המשרת את תושביה.

## היסטוריה
ביינאו נוסדה כעיירת דייגים ב-1916 אך עד שנות ה-60 המאוחרות הייתה העיירה קטנה ולא מרכזית ובעיקר שימשה את משרדי הממשלה המקומיים, בתחילת שנות ה-70 התגלו שדות נפט גדולים באזור העיירה והחלה תנועה ערה של תושבים מחלקים אחרים של ברית המועצות לאזור, בגלל מיקומו של הכפר קרוב יחסית לאוזבקיסטן הפך הכפר לעיר מסחר משגשגת ומרכזית באזור, לאחר פירוק ברית המועצות החלו חברות זרות להגיע לאזור ובשלבים מאוחרים יותר התגלו מאגרי גז גדולים באזור העיר. בעיר ישנו מפעל נפט וגז מרכזי של תאגיד הענק שברון, בסוף העשור השני של המאה ה-21 החלה להבנות מסילת הרכבת המרכזית שעתידה לשנע מוצרים לרוסיה, טג'יקיסטן ואוזבקיסטן.

## הערות שוליים

קטגוריה:קזחסטן: ערים
קטגוריה:יישובים שהוקמו ב-1960
נון-סטופ פרודקשן

**נון סטופ פרודקשן** (ברוסית: **Нон-стоп продакшн**) היא חברת הפקות רוסית העוסקת בהפקת סרטי קולנוע עלילתיים וסדרות טלוויזיה. החברה נוטה לשתף פעולה עם תאגיד VGTRK בהפקות הקולנוע והטלוויזיה שלה.

החברה נוסדה בשנת 2005 על ידי מפיק הסרטים סרגיי מלקומוב.

## הפקות בולטות
### קולנוע

### טלוויזיה

## קישורים חיצוניים
* 

קטגוריה:חברות רוסיות להפקת סרטים
יחסי פיג'י – קוריאה הדרומית

**יחסי פיג'י–קוריאה הדרומית** הם היחסים הדו-צדדיים בין **הרפובליקה של איי פיג'י** לבין **הרפובליקה של קוריאה**. היחסים בין שתי המדינות נוסדו בינואר 1971, כקוריאה הכירה בעצמאותה של פיג'י שנה קודם לכן. לפיג'י שגרירות בסיאול ולקוריאה הדרומית שגרירות בסובה. פיג'י פתחה את השגרירות שלה בסיאול ביולי 2012 כדי "לטפח את הסחר וההשקעות" ולקדם "מעבר של אנשים בין המדינות".

## היסטוריה
ממשלת הביניים של פיג'י בראשות ראש הממשלה פרנק בינימרמה המשיכה במדיניות החוץ "הפנייה לצפון" שקודמה על ידי קודמיה, והיא כללה חיזוק של היחסים הדיפלומטיים והכלכליים עם קוריאה הדרומית, כמו גם עם מדינות אחרות באסיה.

בחודש יולי 2004 שר האוצר של פיג'י תיאר את מדיניות החוץ של מדינתו:

שגרירת קוריאה הדרומית בפיג'י ציינה כי "בזירה הבינלאומית כמו באו"ם, פיג'י תמיד תמכה בקוריאה הדרומית, ומאשרת את הסולידריות והידידות של שתי המדינות".

בחודש יוני 2009 תנועת הדמוקרטיה והחופש בפיג'י, ארגון שהוקם באוסטרליה על מנת לקדם את הדמוקרטיה במדינה, מחתה מחוץ לשגרירות קוריאה הדרומית בקנברה וביקשה מדרום קוריאה "להפסיק את התמיכה במשטר הצבאי".

### ביקורים רשמיים
במאי 2014 ביקר בסיאול נשיא פיג'י רטו אפלי ניילטיקאו.

## יחסים כלכליים
הסחר בין שתי המדינות נותר בהיקף נמוך. בנובמבר 2011 הייצוא הדרום-קוריאני לפיג'י עמד על שווי של כ-13.5 מיליון אירו, ואילו הייצוא מפיג'י לדרום קוריאה עמד על שווי של 11.5 מיליון אירו. עם זאת, חודש קודם, שתי המדינות קיימו לראשונה פורום לדיונים בנושא הסחר ביניהן כדי לקדם סחר בהיקף גבוה יותר. פיג'י מייצאת בעיקר סוכר וטקסטיל לקוריאה הדרומית.

ב-11 באוקטובר 2011 התקיים בסובה פורום יזמות בין שתי המדינות שכלל תערוכת קטלוג, ביוזמת הסוכנות לקידום השקעות הדדיות בקוריאה הדרומית ובפיג'י.

## הגירה
ישנם כ-1,000 תושבים דרום-קוריאניים בפיג'י.

## קישורים חיצוניים
* שגרירות פיג'י ליפן וקוריאה הדרומית

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בנגלדש–פיג'י

**יחסי בנגלדש–פיג'י** הם היחסים הדיפלומטיים הרשמיים שבין **[[בנגלדש|הרפובליקה העממית של בנגלדש]]** לבין **[[פיג'י|הרפובליקה של איי פיג'י]]**.

## היסטוריה
פיג'י הכירה בבנגלדש ב-31 בינואר 1972. היחסים הדיפלומטיים בין שתי המדינות כוננו באופן רשמי ב-2003.

שתי המדינות הן חברות בחבר העמים הבריטי. בשנת 2013 קרא שר החוץ של בנגלדש לממשלת פיג'י להכין את המדינה לתהליך של החלת דמוקרטיה מחדש.

## שיתופי פעולה
### חקלאות
בנגלדש ופיג'י חתמו על מזכר הבנות בנוגע לפיתוח חקלאי. במסגרת ההסכם שתי המדינות יחליפו טכנולוגיות חקלאיות חדשות ויתמכו זו בכלכלתה של זו במגזר החקלאות.

### ספורט
בשנת 2014, פיג'י חתמה על מזכר הבנות עם התאחדות הרוגבי הבנגלית כדי לעזור לפתח את ספורט הרוגבי בבנגלדש. הסיוע החל בפברואר 2015, כאשר נבחרות שתי המדינות ערכו טורניר אחת נגד השנייה. נבחרת פיג'י הביסה את נבחרת בנגלדש בטורניר.

### כלכלה
הן בנגלדש והן פיג'י גילו התעניינות עמוקה בהרחבת הפעילות הכלכלית הדו-צדדית בין שתי המדינות. משקיעים בנגלים רבים מתעדפים השקעה בחברות פיג'יאניות ובממשלת פיג'י על השקעות במדינות אחרות משום שהיא קלה, לא מסוכנת ולא צורכת ביורוקרטיה רבה. תעשיות הטקסטיל זוהו כמגזר הפוטנציאלי ביותר להשקעות בפיג'י עבור משקיעים בנגלים. משקיעים בנגלים משקיעים גם ברפואה ובתקשורת ההמונים הפיג'יאנית.

## ייצוג
* פיג'י אינה מיוצגת בבנגלדש בדרג השגרירות. פיג'י מיוצגת בבנגלדש בדרג הקונסולרי באמצעות קונסוליה שהיא מחזיקה בדאקה, בירת המדינה.
* בנגלדש אינה מיוצגת בפיג'י בדרג השגרירות. בנגלדש מיוצגת בפיג'י בדרג הקונסולרי באמצעות קונסוליה שהיא מחזיקה בסובה, בירת המדינה.

## הערות שוליים

קטגוריה:ערכים ללא קטגוריות פיזיות - יחסי חוץ
חוסה פרוילאן גונזלס

**חוסה פרוילאן גונזלס** בספרדית: **José Froilán González**. 5 באוקטובר 1922 - 15 ביוני 2013) היה נהג מרוצים ארגנטינאי. הנהג הראשון שהשיג ניצחון עבור קבוצת פרארי בגרנד פרי בריטניה בעונת 1951.

## קריירה
גונזלס ערך את הופעת הבכורה בגרנד פרי מונקו בעונת הבכורה של האליפות. במהלך 9 עונות (1950–1957, 1960) לקח חלק ב-26 מרוצים בסבב האליפות ועוד מספר מרוצים מחוץ לסבב האליפות. ניצח פעמיים את הגרנד פרי בריטניה (1951, 1954), סיים שבע פעמים במקום השני ושש פעמים במקום השלישי.

בשנת 1951 ניצח את מרוץ קופה אסרבו (Coppa Acerbo). בשנת 1954 ניצח את מרוץ 24 השעות של לה מאן ואת גרנד פרי פורטוגל עבור קבוצת פרארי.

ב-10 ביולי 2011, במהלך גרנד פרי בריטניה, זכה לכבוד מצד קבוצת פרארי והפדרציה הבינלאומית לרכב (FIA). במסגרת חגיגות 60 שנה לקבוצה, פרננדו אלונסו הקיף את מסלול המרוצים 4 פעמים, כשהוא נוהג בפרארי 375F, המכונית בה השיג גונזלס את ניצחון הבכורה.

## מותו
גונזלס נפטר ב-15 ביוני 2013 בבואנוס איירס כתוצאה מכשל נשימתי.

## קישורים חיצוניים

* José Froilán González-F1's Greatest Drivers, Autosport.
* 

## הערות שוליים

קטגוריה:נהגי מכוניות מרוץ ארגנטינאים
קטגוריה:נהגי קבוצת פרארי
קטגוריה:נהגי קבוצת ונוול
קטגוריה:נהגי קבוצת מזארטי
קטגוריה:ארגנטינאים שנולדו ב-1922
קטגוריה:ארגנטינאים שנפטרו ב-2013
הארדבס

**הארדבס** (באנגלית: **Hardbass**; ברוסית: **хардбасс**; מבוטא **"חארדבאס"**) הוא תת-ז'אנר מוזיקלי של מוזיקה אלקטרונית, שהומצא ברוסיה, ברוסטוב על הדון ב-שנות ה-90 המאוחרות. הסגנון שאב השראה ממוזיקה אלקטרונית בריטית (Bouncy techno , UK hard house ) הארדסטייל והאוס. תת-הז'אנר מתאפיין בקצב הנע בין 150 ל-170 פעימות לדקה, באס דומיננטי, צלילים אלקטרוניים, קיקים (תופי-רגל מסונטזים) טונליים כבדים, וראפ מפעם לפעם. במדינות אירופאיות שונות קיימות סצנות הארדבס רבות ומגוונות. במסיבות הארדבס נהוג לרקוד תוך לבישת מסכה, סימון שאקה ותנועה המדמה גלישה לקצב השיר. מסיבות הארדבס פומביות עשויות להתקיים בפארקים, מרכזי קניות, במות, מסיבות רחוב, ובמקומות ציבוריים נוספים.

## היסטוריה

## הפריצה לתודעה העולמית
ממוזער|"גופניק" אופייני
ממוזער|סקוואט סלאבי
ההארדבס פרץ לתודעה העולמית בשנת 2015, כאשר הפך למם אינטרנטי שעסק בתת תרבות ה"גופניק"  (מקבילה לסטראוטיפ הישראלי של ה"ערס"). "גופניק" הוא כינוי לנער ממעמד נמוך וממוצא סלאבי, הנוהג להאזין למוזיקת הארדבס, לעשן סיגריות, לשתות וודקה ובירה, לפצח גרעיני חמניות ("סמיצ'קי"), לקלל, להתלבש באימוניות (לרוב של אדידס כמחווה לכך שסיפקה לברית המועצות את התלבושות באולימפיאדת הקיץ של 1980) ולשבת ברחוב בתנוחת שפיפה עם גופניקים נוספים. מקורה של תנוחת השפיפה (סקוואט סלאבי) היא מכך שאסירים בגולאג לא רצו לשבת על הרצפה הקרה ולכן נשענו על עקביהם (ולא על קצות האצבעות).

חלק משירי ההארדבס כוללים אזכורים לתרבות האינטרנט והגיימינג:  

* הביטוי "Cheeki Breeki" המוזכר בשירים של מספר יוצרי הארדבס, נלקח מסדרת המשחקים STALKER שם הוא משמש כאחת מקריאות הקרב של כנופיות ה-Bandits, שגם לבושים בסגנון דומה לגופניקים, בזמן שהם מסתערים בירי על השחקן. 

* אזכורים למשחקים נוספים כוללים את סדרת משחקי מטרו המבוססת על ספריו של דימיטרי גלוכובסקי ואת Counter-Strike: Global Offensive המכונה בראשי התיבות CSGO הפופולרי ברוסיה ובמדינות חבר העמים.

## יוצרים מרכזיים

## שירים מרכזיים

## קישורים חיצוניים

## הערות שוליים

קטגוריה:תרבות אינטרנט
קטגוריה:מוזיקה אלקטרונית
קרחון עמנואל

**קרחון עמנואל** (באנגלית: **Emmanuel Glacier**) הוא קרחון הממוקם ברכס החברה המלכותית, בארץ ויקטוריה שבאנטארקטיקה. הקרחון יורד מהר ליסטר לכיוון צפון-מערב, בין הר טייבל לסלעי קתדרל, ואז מתחבר עם קרחון פראר.

## היסטוריה ומקום השם
שמו של הקרחון ניתן לו על ידי משלחת טרה נובה שחקרה את אנטארקטיקה בין השנים 1910–1913. הקרחון נקרא על שם קולג' עמנואל באוניברסיטת קיימברידג' שבאנגליה.

## קישורים חיצוניים
* קרחון עמנואל באתר הסקר הגאולוגי של ארצות הברית

## הערות שוליים

עמנואל
סטרא אחרא

**סִטְרָא אַחְרָא** (ארמית: הצד האחר) הוא ביטוי קבלי המשמש שם כללי לכלל כוחות הטומאה והרוע, בהם עבודה זרה, שטן, מלאך המוות, כשפים, שדים, רוחות, שעירים, נחש הקדמוני, העלאה באוב, שרי אומות העולם, מלך הגויים, סמאל ולילית וקליפות. גם תאוות חומריות (יצר הרע) נקראות בספרות הקבלה בשם זה.

ביטוי זה מופיע בספר הזוהר בלבד, ואינו מופיע בתלמודים ובמדרשים.

## מקור ורעיון
אחד הרעיונות המרכזיים ביהדות הוא בחירה חופשית, לצורך כך יצר האל כוחות הטוב וכנגדם כוחות הרע, כדי לאזן את ה'בחירה' ובכך ליצור סיבה לתשלום גמול.
כך פירשו בספר הזוהר את הפסוק במגילת קהלת ,  לדוגמה, לסטרא אחרא ישנן עשר ספירות טומאה, כנגד עשר ספירות של הקדושה
על פי הקבלה ישנה מלחמה תמידית בין כוחות הקדושה לטומאה, כוחות אלו אינם מקבילים, אלא מנוגדים זה לזה ובזמן ששולט האחד נחלש האחר.
לפי הזהר, שלטון הסטרא אחרא מתגבר בעיקר בשעות הלילה עד חצות.

## כוחות מאגיים

לפי התפיסה הקבלית, לסטרא אחרא ישנם כוחות מאגיים מעשיים לפעול בעולם. כדי לשלול את התפיסה הדואלית הפרסית מודגשת הנקודה שכוחות אלו נוצרו על ידי האל למטרות מסוימות ואין להם כח עצמי.
דעה זו זהה לדעת רבי יוסי הגלילי בתלמוד, הסבור שיש לעבודה זרה כח לפעול בעולם. מאידך דעת רבי עקיבא שאין מקום לתפיסה זו. דעתו של רבי עקיבא לא התקבלה בקרב רוב מפרשי התורה הסבורים שיש מקום לתפיסה זו לדוגמה כך מסביר הרשב"ם את הכוחות המאגיים שיש לאוב וידעוני, הרקנטי הסביר כך את הכוח המאגי של נביא שקר או כוחם של חרטומי מצריים

דוגמה בולטת לכוחות סטרא אחרא, נמצאת בפרשנויות שונות אודות מצוות שעיר המשתלח שלפי הזוהר וחלק מפרשני המקרא, כביכול נותנים לסטרא אחרא שוחד, כדי שלא יקטרג.

## בסידור התפילה
* בסידור נוסח ספרד (המקובל בעיקר בתנועת החסידות) מובא בסדר קבלת שבת נוסח מהזוהר 'כגוונא', בה מתוארת החלשות כוחות הסטרא אחרא בכניסת השבת.
* בחלק מהסידורים לפני ברכת ביעור חמץ, מובא הנוסח "יהי רצון... וכל הסטרא אחרא וכל הקליפות... כעשן תכלה."

## בפולקלור
[ממוזער|שלט עם הכיתוב "ממשלת הסטרא אחרא" בעצרת למען שחרור [החטופים במלחמת חרבות ברזל|החטופים במהלך מלחמת חרבות ברזל]]

ב-2010 הוציאה הלהקה השוודית Therion אלבום בשם **[[Sitra Ahra]]** .

## לקריאה נוספת
* הרב מנחם מנדל כשר, "התקופה הגדולה", ירושלים תשס"א, פרק חמישה עשר **"שו"ת בביאור הכינוי סטרא אחרא"**, עמודים 325–332.
*Divine and Demonic in the Poetic Mythology of the Zohar: ,Nathaniel Berman .The "Other Side" of Kabbalah. Brill, Leiden, 2018

## קישורים חיצוניים

* 

## הערות שוליים

קטגוריה:קבלה
קטגוריה:מושגים בקבלה
קטגוריה:מיסטיקה יהודית
קטגוריה:מילים וביטויים בארמית
ונריה ריאלה

**ונריה ריאלה** (בפיימונטזית: **La Veneria**, באיטלקית: **Venaria Reale**) היא קומונה ועיירה במטרופולין של טורינו במחוז פיימונטה. היא ממוקמת כ-8 קילומטרים צפונית-מערבית לטורינו. העיירה מפורסמת בזכות רג'ה די ונריה ריאלה, המעון המלכותי הגדול של בית סבויה שנבנה בסוף המאה ה-17 והוכר ב-1997 על ידי אונסק"ו כאתר מורשת עולמית.

ונריה ריאלה גובלת בקומונות: רובסומרו, קזלה טורינזה, דרואנטו, בורגרו טורינזה, טורינו, פיאנצה וקולניו.

בעיירה שני מעונות מלכותיים. בנוסף לארמון המלכותי הגדול, ישנם גם המעונות המלכותיים של בורגו קסטלו הנמצאים בתחום הפארק האזורי לה מנדריה.

## היסטוריה
בזמן העתיק נקרא המקום אלטסאנו (אוטסאן בפיימונטזית) והתקיים מהתקופה הרומית. במאה ה-16 נחלק לשני כפרים: אלטסאנו העילית ואלטסאנו התחתית. האחרון שימר את שמו, נקרא כיום אלטסאנו ומהווה חלק בוונריה ריאלה של היום. הכפרים השתייכו למשפחת ביראגו המילאנזית ונקנו על ידי קרלו אמנואלה השני, דוכס סבויה. ב-1658 הטיל על האדריכל אמדאו די קסטלמונטה  לתכנן את המתחמים המלכותיים.

## אתרים עיקריים
*רג'ה די ונריה ריאלה - המעון המלכותי של בית סבויה
*המרכז ההיסטורי של העיירה שתוכנן על ידי מתכנן הארמון המלכותי, אמדאו די קסטלמונטה
*הפארק האזורי לה מנדריה

## גלריית תמונות

קובץ:Venaria Reale-IMG 1944.JPG|פיאצה דל'אנונציאטה
קובץ:Venaria Reale 06-2012 - panoramio (8).jpg|גני הארמון
קובץ:Area dei Laghi.jpg|אזור האגם בפארק מנדריה.
קובץ:2011 11 25 venaria municipio.jpg|בית העירייה


## קישורים חיצוניים

* 

## הערות שוליים

קטגוריה:פיימונטה: ערים
יחסי אוגנדה – דרום סודאן

**יחסי אוגנדה–דרום סודאן** הם היחסים הדו-צדדיים בין **[[אוגנדה|הרפובליקה של אוגנדה]]** לבין **[[דרום סודאן|הרפובליקה של דרום סודאן]]**.

עקב קרבתן הגאוגרפית, שתי המדינות נהנות מקשרים תרבותיים, פוליטיים וכלכליים חזקים.

## יחסים פוליטיים
היחסים הפוליטיים בין אוגנדה לדרום סודאן היו ידידותיים במשך כמה עשורים, זאת, לעומת היחסים בין אוגנדה לסודאן, שלעיתים קרובות היו מתוחים. סיבה לכך היא הטענה כי נשיא סודאן עומר אל-בשיר, סיפק תמיכה לצבא ההתנגדות של האל, אשר הטיל טרור על צפון אוגנדה במשך שנים רבות.

נשיא אוגנדה יוורי מוסווני, היה ידיד של מנהיג המורדים בדרום סודאן ותמך בצבא השחרור העממי הסודאני, שנלחם למען עצמאות האזור.

## יחסים כלכליים
דרום סודאן היא היבואנית הגדולה ביותר של סחורות אוגנדיות. מעל 150,000 סוחרים אוגנדים פועלים בדרום סודאן, ומניבים כ-900 מיליון דולר בעסקים.

ממשלות אוגנדה ודרום סודאן נקטו צעדים לחיזוק הקשרים הכלכליים, כולל פרויקט משותף להקמת שוק משוכלל בג'ובה, המוערך בכ-850 אלף דולר.

## צבא ההתנגדות של האל
ע"פ הסכם בין אוגנדה לסודאן, כוחות אוגנדים נכנסו לדרום סודאן בשנת 2002, כדי להילחם בצבא ההתנגדות של האל. ההסכם בין אוגנדה לסודאן פג בשנת 2006, ולא חודש רשמית על ידי ממשלת דרום סודאן, אך בפועל התירה דרום סודאן לאוגנדה להמשיך בפעולותיה נגד צבא ההתנגדות של האל בשטחה.

## יחסים דיפלומטים
אוגנדה מחזיקה בשגרירות רשמית בג'ובה. דרום סודאן מחזיקה בשגרירות רשמית בקמפלה.

## הערות שוליים

קטגוריה:ערכים ללא קטגוריות פיזיות - יחסי חוץ
מחצבת רבדים

**מחצבת רבדים** היא אתר ארכאולוגי-פרהיסטורי הממוקם כ-1.5 ק"מ מצפון לקיבוץ רבדים. באתר נחשפו עדויות לפעילות אנושית השייכת לתרבות האשלית המאוחרת מהתקופה הפלאוליתית התחתונה, לפי כחצי מיליון שנים.

## החפירות ותוצאותיהן
מחצבת רבדים נחפר לראשונה ב-1994 בחפירות שנעשו באתר על ידי רשות העתיקות ונמשכו במספר עונות חפירה לאחר מכן (1996, 1998, 1999, 2004). במהלך החפירות נחשפו עצמות בעלי חיים מאובנות של שור הבר, צבי, אייל אדום, יחמור, אייל הכרמל, חזיר בר וסוסיים. נוסף על כך נמצאו שרידים של חתול בר, מכרסמים כגון נברן השדה וחולד, צבים וזוחלים אחרים.

באתר התגלה מאסף העצמות הגדול בלבנט של המין הנכחד פיל ישר-חט. מין זה היה גדול במקצת מהפיל האפריקני, התנשא לגובה של 3.9 מטר ושקל בממוצע בין 6,000 ל-7,000 ק"ג. על גבי מקצת עצמות הפיליים נמצאו עדויות לסימני חיתוך באמצעות כלי צור, המעידים על הסרת הבשר, וכן סימני עיבוד ושימוש בכמה עצמות ככלים. צריכת בשר הפילים והשימוש בעצמותיהם אינם מעידים בהכרח על ציד פעיל.

באתר נמצאו כלי צור רבים בהם; אבני יד, כלי קיצוץ, ספרואידים, מרצעים ומגרדים. יחד עם אותם כלים נמצאו פריטי צור נוספים, ביניהם ניתן למנות גרעינים ו.

בינואר 2024 התפרסם כי באתר נמצאו עצמות רבות של פילים ולידם כלים מסותתים המצביעים על קשרים בין האדם לפילים.

## קישורים חיצוניים
* 
* 

## הערות שוליים

קטגוריה:התרבות האשלית
קטגוריה:אתרים פלאוליתיים ואפיפלאוליתיים בארץ ישראל
רודריגו קאיו

**רודריגו קאיו קוקט רוסו** (בפורטוגזית: **Rodrigo Caio Coquette Russo**, נולד ב-17 באוגוסט 1993), הידוע בשם **רודריגו קאיו**, הוא כדורגלן עבר ברזילאי ששיחק בעמדת הבלם.

## קריירת מועדונים
רודריגו נולד בשכונת דראסנה שבסאו פאולו, הוא גדל בקבוצת הנוער של סאו פאולו והתחיל את הקריירה שלו בתור קשר הגנתי. ב-2012, שיחק בניצחון 3-2 על סנטוס. אחרי המשחק, זכה לשבחים רבים על סגנון המשחק שלו.

ב-2013, עם פאולו מירנדה ואדסון סילבה הפצוע, קאיו התחיל לשחק כבלם. אחרי הופעות טובות, המאמן פאולו אאוטורי ציין לטובה את תרומתו להגנה של סאו פאולו.

ב-2 באוגוסט 2014, קאיו נפגע ברצועה הצולבת הקדמית, שגרמה לו לפספס משחקים במשך מספר חודשים. הוא חזר למגרש ב-16 במרץ 2015.

ב-12 ביוני 2015 דווח כי קאיו חתם על חוזה לחמש שנים עם קבוצת ולנסיה מליגת העל הספרדית, שהייתה מוכנה לשלם עבורו 12.5 מיליון €. ב-29 ביוני 2015, עסקת ההעברה נפלה אחרי שהשחקן נכשל בשתי בדיקות רפואיות.

## סטטיסטיקה
### מועדונים

### נבחרת

## תארים
### קבוצתיים
; סאו פאולו
* קופה סודאמריקנה: 2012
* גביע פלורידה: 2017

### נבחרת
; ברזיל
* מדליית הזהב האולימפית: 2016
; ברזיל עד גיל 20
* טורניר טולון: 2014

## קישורים חיצוניים

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני סאו פאולו
קטגוריה:כדורגלני פלמנגו
קטגוריה:כדורגלני גרמיו
קטגוריה:כדורגלני נבחרת ברזיל
קטגוריה:כדורגלני קופה אמריקה 2016
קטגוריה:כדורגלנים ברזילאים באולימפיאדת ריו דה ז'ניירו (2016)
קטגוריה:אלופים אולימפיים ברזילאים: כדורגל
קטגוריה:ברזילאים שנולדו ב-1993
יחסי אינדונזיה–טנזניה

**יחסי אינדונזיה–טנזניה** הם היחסים הבילטרליים בין אינדונזיה לטנזניה. היחסים בין שתי המדינות הם בעיקר בתחום החקלאות, שבהם אינדונזיה מספקת הדרכה ועזרה לחקלאים טנזנים. בשנת 2011 שתי המדינות הקימו את ועדת שיתוף הפעולה החקלאי האינדונזית-טנזנית (JACC), הנועד לשפר את שיתוף הפעולה בתחום החקלאות בין שתי המדינות, שיפור המיומנויות החקלאיות של שתי המדינות, מחקר משותף, והרחבת גישת השווקים למוצרים חקלאיים. לאינדונזיה יש שגרירות בדאר א-סלאם. לטנזניה יש שגריר שאינו תושב בקואלה לומפור, מלזיה. שתי המדינות הן חברות בארגונים רב-צדדיים, כגון ארגון הסחר העולמי (WTO), G77 והמדינות הבלתי-מזדהות.

## היסטוריה
היחסים הבילטרליים בין אינדונזיה וטנזניה נוסדו ב-1964. באפריל 2005, סגן נשיא טנזניה, ד"ר עלי מוחמד שיין (Ali Mohammed Shein) ביקר באינדונזיה כדי לציין 50 שנים לוועידת באנדונג. באפריל 2007, שר החקלאות האינדונזי, אנטון אפריאנטונו, ביקר בטנזניה ובמסגרת ביקורו חתם על הסכם הקמת ועדת שיתוף הפעולה החקלאי האינדונזית-טנזנית (JACC).

## שיתוף פעולה חקלאי
היחסים בין שתי המדינות מתבססים בעיקר בתחום החקלאות. בשנת 1996, הקימה אינדונזיה את מרכז ההכשרה החקלאי והכפרי לחקלאי (FARTC), במקינדו, מורוגורו, טנזניה, היכן שמומחי חקלאות אינדונזים מספקים הדרכה לחקלאים טנזנים. עם זאת, בגלל בעקבות צעדי צנע התוכנית הופסקה בשנת 2004. בשנת 2007 שר החקלאות של טנזניה ביקר את שר החקלאות באינדונזיה, וביקש את חידוש תוכנית ההכשרה החקלאית. במרץ 2011, הממשלה האינדונזית חידשה את התוכנית. בשביל אינדונזיה, סיוע זה בחקלאות לטנזניה היה מונע על ידי הסכם דרום-דרום וסולידריות המדינות הבלתי-מזדהות, אשר קידם את הסתמכותה העצמית של טנזניה, בעיקר בתחום הביטחון התזונתי.

## קישורים חיצוניים
* שגרירות של רפובליקת אינדונזיה בדאר א-סלאם, טנזניה

## הערות שוליים

קטגוריה:ערכים ללא קטגוריות פיזיות - יחסי חוץ